CELEX: 22008D0005
Language: el
Date: 2008-02-01 00:00:00
Title: Απόφαση της Μεικτής Επιτροπής του ΕΟΧ αριθ. 5/2008, της 1ης Φεβρουαρίου 2008 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

12.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 154/9
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 5/2008
   της 1ης Φεβρουαρίου 2008
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 154/2007 της 7ης Δεκεμβρίου 2007 (1).
            
         
               (2)
            
            
               Ο κανονισμός (ΕΚ) αριθ. 372/2007 της Επιτροπής, της 2ας Απριλίου 2007, σχετικά με τον καθορισμό μεταβατικών ορίων μετανάστευσης για πλαστικοποιητές σε παρεμβύσματα σε καπάκια που προορίζονται να έρθουν σε επαφή με τρόφιμα (2), όπως διορθώθηκε στην ΕΕ L 97 της 12.4.2007, σ. 70, πρέπει να ενσωματωθεί στη συμφωνία.
            
         
               (3)
            
            
               Η σύσταση 2007/225/ΕΚ της Επιτροπής, της 3ης Απριλίου 2007, σχετικά, αφενός, με ένα συντονισμένο κοινοτικό πρόγραμμα παρακολούθησης για το 2007 με σκοπό την εξασφάλιση της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και επάνω στα σιτηρά και σε ορισμένα άλλα προϊόντα φυτικής προέλευσης και, αφετέρου, με τα εθνικά προγράμματα παρακολούθησης για το 2008 (3) πρέπει να ενσωματωθεί στη συμφωνία.
            
         
               (4)
            
            
               Η οδηγία 2007/26/ΕΚ της Επιτροπής, της 7ης Μαΐου 2007, για τροποποίηση της οδηγίας 2004/6/ΕΚ προκειμένου να παραταθεί η περίοδος εφαρμογής της (4) πρέπει να ενσωματωθεί στη συμφωνία.
            
         
               (5)
            
            
               Η σύσταση 2007/331/ΕΚ της Επιτροπής, της 3ης Μαΐου 2007, για την παρακολούθηση των επιπέδων ακρυλαμιδίου στα τρόφιμα (5) πρέπει να ενσωματωθεί στη συμφωνία.
            
         
               (6)
            
            
               Η οδηγία 2007/27/ΕΚ της Επιτροπής, της 15ης Μαΐου 2007, για την τροποποίηση ορισμένων παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά τα ανώτατα όρια υπολειμμάτων για τις ουσίες etoxazole, indoxacarb, mesosulfuron, 1-methylcyclopropene, MCPA και MCPB, tolylfluanid και triticonazole (6) πρέπει να ενσωματωθεί στη συμφωνία.
            
         
               (7)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1.
            
            
               Στο σημείο 38 (οδηγία 86/362/ΕΟΚ του Συμβουλίου), στο σημείο 39 (οδηγία 86/363/ΕΟΚ του Συμβουλίου) και στο σημείο 54 (οδηγία 90/642/ΕΟΚ του Συμβουλίου) προστίθεται η ακόλουθη περίπτωση:
               
                           «—
                        
                        
                           
                              32007 L 0027: Οδηγία 2007/27/ΕΚ της Επιτροπής της 15ης Μαΐου 2007 (ΕΕ L 128 της 16.5.2007, σ. 31).»
                        
                     
         
               2.
            
            
               Στο σημείο 54ξε (οδηγία 2004/6/ΕΚ της Επιτροπής) προστίθενται τα εξής:
               «, όπως τροποποιήθηκε με:
               
                           —
                        
                        
                           
                              32007 L 0026: Οδηγία 2007/26/ΕΚ της Επιτροπής της 7ης Μαΐου 2007 (ΕΕ L 118 της 8.5.2007, σ. 5).»
                        
                     
         
               3.
            
            
               Μετά το σημείο 54οηιζ (απόφαση 2007/363/ΕΚ της Επιτροπής), προστίθεται το ακόλουθο σημείο:
               
                           «54οηιη.
                        
                        
                           
                              32007 R 0372: Κανονισμός (ΕΚ) αριθ. 372/2007 της Επιτροπής, της 2ας Απριλίου 2007, σχετικά με τον καθορισμό μεταβατικών ορίων μετανάστευσης για πλαστικοποιητές σε παρεμβύσματα σε καπάκια που προορίζονται να έρθουν σε επαφή με τρόφιμα (ΕΕ L 92 της 3.4.2007, σ. 9), όπως διορθώθηκε στην ΕΕ L 97 της 12.4.2007, σ. 70.»
                        
                     
         
               4.
            
            
               Μετά το σημείο 61 (σύσταση 2006/583/ΕΚ της Επιτροπής), προστίθενται τα ακόλουθα σημεία:
               
                           «62.
                        
                        
                           
                              32007 H 0225: Σύσταση 2007/225/ΕΚ της Επιτροπής, της 3ης Απριλίου 2007, σχετικά, αφενός, με ένα συντονισμένο κοινοτικό πρόγραμμα παρακολούθησης για το 2007 με σκοπό την εξασφάλιση της συμμόρφωσης με τις ανώτατες περιεκτικότητες για τα κατάλοιπα φυτοφαρμάκων μέσα και επάνω στα σιτηρά και σε ορισμένα άλλα προϊόντα φυτικής προέλευσης και, αφετέρου, με τα εθνικά προγράμματα παρακολούθησης για το 2008 (ΕΕ L 96 της 11.4.2007, σ. 21).
                        
                     
                           63.
                        
                        
                           
                              32007 H 0331: Σύσταση 2007/331/ΕΚ της Επιτροπής, της 3ης Μαΐου 2007, για την παρακολούθηση των επιπέδων ακρυλαμιδίου στα τρόφιμα (ΕΕ L 123 της 12.5.2007, σ. 33).»
                        
                     
         Άρθρο 2
   Τα κείμενα του κανονισμού (ΕΚ) αριθ. 372/2007, όπως διορθώθηκε στην ΕΕ L 97 της 12.4.2007, σ. 70, των οδηγιών 2007/26/ΕΚ και 2007/27/ΕΚ και των συστάσεων 2007/225/ΕΚ και 2007/331/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 2 Φεβρουαρίου 2008, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2008.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 124 της 8.5.2008, σ. 15.
   
      (2)  ΕΕ L 92 της 3.4.2007, σ. 9.
   
      (3)  ΕΕ L 96 της 11.4.2007, σ. 21.
   
      (4)  ΕΕ L 118 της 8.5.2007, σ. 5.
   
      (5)  ΕΕ L 123 της 12.5.2007, σ. 33.
   
      (6)  ΕΕ L 128 της 16.5.2007, σ. 31.
   
      (7)  Δεν έχουν αναφερθεί συνταγματικές απαιτήσεις.